Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael ja Rootsi soojendavad suhteid pärast ligi 20-aastast jahedust.
Iisrael valmistub võimalikeks korrarikkumisteks või terroriaktideks
seoses homme Jeruusalemmas toimuva lipumarsiga.
LAV-i välisminister kutsub ICCd vahistama Iisraeli juhtkonda.
Kahe riigi suhted on endiselt väga viletsad.
Jeruusalemm ja Stockholm soojendavad kahepoolseid sidemeid
pärast peaaegu 20 aastat kestnud halbu suhteid.
Iisraeli-Rootsi suhted sattusid kõigi aegade madalseisu
aastate 2014-2019 vahel, kui toonane välisminister
Margot Wallström võttis omaks destruktiivse Iisraeli-poliitika,
lahus Rootsi huvidest, mis viis lõpuks kahe riigi suhete katkestamiseni,
mil Jeruusalemm lubas riiki
vaid aseministri tasemel ametnikke.
Kui Rootsi vasakradikaalidega seotud parteid kaotasid Stockholmis võimu
ja ametisse astus uus, pragmaatilisem valitsus,
võttis Iisraeli välisminister Eli Cohen nädala alguses vastu visiidikutse,
kuna mõlemad riigid püüavad kahepoolseid sidemeid elustada.
Pärast aastaid, kus Rootsi positsioon Iisraeli suhtes oli kriitiline,
ja pärast enam kui 20 aastat,
kus Iisraeli välisminister ei külastanud Rootsit,
alustame täna Rootsi ja Iisraeli suhetes uut ajastut.
Jeruusalemma esidiplomaat
rõhutas ka Iisraeli-Rootsi suhete strateegilist loomust.
Suhted Rootsiga on strateegilised seoses riigi rolliga EL eesistujana
ja oodatava NATOsse astumisega. Ootame tõesti julgemaid suhteid
meie kahe riigi vahel kaitse ja majanduse vallas.
Teistes uudistes -
Iisrael valmistub potentsiaalseteks korrarikkumisteks või terroriaktideks
homme Jeruusalemmas toimuva igaaastase lipumarsi eel.
Igaaastane lipuparaad, kus kümned tuhanded iisraellased
marsivad Jeruusalemma vabastamise tähistamiseks
Jordaania okupatsiooni alt 1967. a Lähis-Ida sõjas,
on muidugi vastuoluline.
Politsei alustas juba ettevalmistusi,
mis hõlmas 15 kahtlusaluse vahistamist,
kes on püüdnud häirida igaaastast marssi minevikus.
Lisaks said 37 radikaalset aktivisti, nii araablast kui juuti, kohtult käsu
Iisraeli pealinnast eemale hoida seoses konkreetsete tõenditega,
mis viitasid nende plaanidele korda rikkuda.
Kuigi julgeolekuaparaat ei usu, et palestiinlaste terrorirühmitused Gazas
julgeksid Iisraeliga taas konflikti alustada,
siis Hamasi ähvarduse valguses, kus lubati tulistada rakette Iisraeli,
kui ületatakse nende Jeruusalemmaga seotud hoiatusjooni,
on IDF valmis vastama jõuliselt mis tahes agressioonile Gazast.
Tasub toonitada,
et kuigi pinged Lõuna-Iisraelis näivad olevat leevenenud
pärast relvarahu jõustumist laupäeva öösel,
on Iisraeli Kaitsejõud IDF, Iisraeli Julgeolekuamet ISA
ja Piiripolitsei eriüksused tõhustanud terrorismivastast tegevust Läänekaldal
Juudas, Samaarias ja Jordani orus operatsiooni Lainemurdja raames.
Operatiivtegevuse käigus vahistati viimase 48 tunni jooksul
24 kahtlustatavat.
Kuigi toimus tulevahetusi, teatati IDF esindusest,
et iisraellaste seas keegi viga ei saanud.
Palestiinlaste seas esines tabamusi, kuid vigastatute arvu ei teata.
Palestiinlaste linnas Nabluses kinnitas IDF,
et inseneriväed kaardistasid ühe Palestiina terroristi maja,
kes vastutas 26. veebruari terrorirünnaku eest,
kus mõrvati kaks venda Hallel ja Yagel Yaniv.
Öösel tegutses Samaaria brigaad koos insenerivägede
ja Givati luureüksusega Nabluse linnas,
et kaardistada ühe terroristi maja, kes osales tulistamisrünnakus,
kus mõrvati vennad Hallel ja Yagel Yaniv.
Kaardistamine toimus lammutamiseelse analüüsi osana.
Lõuna-Aafrika Vabariigis (LAV) kutsus välisminister Naledi Pandor
Haagi rahvusvahelist Kriminaalkohust ICCd väljastama vahistamiskäsku
nn "apartheidi-Iisraeli" juhtide suhtes.
Ta väitis jultunult, et see toetab palestiinlaste massimõrva.
Kutsume maailma muretsema palestiinlaste surmade pärast
samavõrd, kui nad muretsevad teiste maailma rahvaste surmade pärast.
Usume tõesti ja tahame kuulda ICClt,
et apartheidi-Iisraeli juhtide suhtes väljastatakse vahistamiskäsud.
Nad toetavad Palestiina rahva massimõrva.
Kuigi Iisraeli Välisministeerium ei vastanud
Pretoriast lähtunud alusetule retoorikale,
nimetasid LAV-i allikad riikide suhteid äärmiselt viletsateks.
Washingtonis aga vastas Välisministeeriumi asepressisekretär
Vedant Patel küsimusele, kas USA muudab seisukohta
toetuse suhtes ICC Iisraeli-vastasele tegevusele.
Muidugi usume isikute õigusse end väljendada
ja teha seda rahumeelselt.
Kordan, et õhutame kõiki pooli rahulikuks jääma, vaoshoitusele
ning vältima samme, retoorikat ja tegevust, mis pingeid süvendaksid.
Pateli vastus oli seotud faktiga, et kui ICC väljastas 17. märtsil arestikäsu
Venemaa presidendi Vladimir Putini vahistamiseks,
siis vaid kolme nädala eest hoiatas LAV-i president Cyril Ramaphosa
visiteeriva Soome presidendi Sauli Niinistö kõrval esinedes,
et Pretoria lahkub ICCst,
kui liikmestaatus piirab riigi võimeid võõrustada riigipäid,
keda süüdistatakse inimsusevastastes kuritegudes.
Hiljem pidi LAV-i riigipea oma avalduse tagasi võtma,
kuna valitseva ANC partei 55. konverentsil 2022. a detsembris
võeti vastu resolutsioon,
mis sundis Pretoria valitsust jätkama Rooma statuudi liikmena.
Ometi peaks Venemaa president Vladimir Putin
saabuma LAV-i augustis,
mis seab riigi juhtkonna keerukasse olukorda.
Jah, see on tõsi.
Venemaa osaleb jätkuvalt BRICS-i töös.
Peame seda oluliseks sidemeks, mille tähtsus üha kasvab.
Seda esiteks. Üha rohkem riike on avaldanud huvi bloki töö vastu.
Seepärast jätkub töö kõigil tasanditel, olgu ekspertide
või kõrgemal, ülimal tasemel, Venemaa jätkab osalemist.
Mis puudutab kutseid - jah, need on saadaval ja neid arutatakse,
kui aeg lähemale tuleb.
Igal juhul Venemaa osaleb.
Taas Washingtoni, kus asepressisekretärilt küsiti
nimetu Senati abi raportite kohta,
mille järgi tuumakõnelustel Bideni valitsuse ja Iraani vahel
olevat tehtud edusamme.
Lubage mul öelda paar asja. Esiteks, president Biden
ja välisminister Blinken on täiesti pühendunud sellele,
et Iraan ei saaks kunagi tuumarelva. Oleme alati uskunud,
et diplomaatia on parim tee edasi, tagamaks kontrollitavalt ja püsivalt,
et Iraan ei jõuaks iial tuumarelvani.
Mul pole praegu midagi teatada ja midagi pole päevakorrast eemaldatud.
Kuid arvan, et on tähtis teha samm tagasi ja meenutada,
et paljugi on juhtunud pärast mullust septembrit,
kui Iraan taandus laual olnud lepingust.
Hukkunud on Mahsa Amini ja veel 500 iraanlast,
kes tapeti võimude poolt
rahumeelsete protestijate vägivaldse mahasurumise käigus,
kes pahandasid Mahsa surma ja teiste režiimi inimõigusrikkujate pärast.
Rääkisime veidi eile,
et Iraan on saatnud ka droone ja teisi relvi Venemaale,
aidates Venemaal sihtida tsiviiltaristut Ukrainas ja tappa tsiviilelanikke,
ja nad jätkavad seda.
Iraan arendab kiiresti oma tuuma- programmi murettekitavatel viisidel.
Muidugi muudab see kõik meie lähenemist.
Aga nagu olen korduvalt öelnud, oleme alati uskunud, et diplomaatia
on parim viis Iraani tuumaprogrammi vaoshoidmise saavutamiseks.
Tasub märkida, et kuigi mainitud edusamme ei lükatud ümber,
mis viitab varjatud dialoogi jätkumisele ajatolla režiimiga,
teatas Pentagoni pressisekretär brigaadikindral Pat Ryder,
et USA tõhustab kohalolu Pärsia lahel
seoses Iraani häiriva tegevuse tihenemisega,
mis hõlmas ka intsidente, kus Revolutsioonikaardi IRGC Merevägi
on viimase kolme nädala jooksul võtnud oma kontrolli alla
kolm naftakaubalaeva.
Suurendame patrulle rajoonis, et tagada meie nähtavus
ja et Iraan saaks pihta sõnumile,
et me ei salli sellist agressiivset käitumist.
Taas, seda ei tee ainult USA.
Teeme tihedat koostööd oma partneritega regioonis.
Aitäh, et vaatasite TV7 Iisraeli Uudiseid!
Homse Taevasseminemise püha tõttu
ei edasta me järgmised kaks päeva TV7 Iisraeli Uudiseid.
Jeruusalemma Stuudiot näeb tavalisel ajal Soomes või netis,
nagu teisigi nädalavahetuse saated.
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Rahulikku ja õnnistatud hingamispäeva!
Kohtumiseni esmaspäeval!
Tõlge: Monika Jaaguri